ऑटो टिपर वाहनों का दुरुपयोग रोकने की मांग
नगर पालिका के वाहन का हो रहा है निजी कामों में उपयोग
भास्करसंवाददाता | बयाना
व्यापारमहासंघ के मंत्री दीनू पाराशर के नेतृत्व में व्यापारियों ने एसडीएम को ज्ञापन सौंपकर नगरपालिका द्वारा कचरा संग्रहण के लिए लगाए गए ऑटो टिपर वाहनों का निजी कार्यों में इस्तेमाल रोके जाने की मांग की है। ज्ञापन में बताया कि नपा प्रशासन द्वारा घर-घर जाकर कचरा संग्रहण करने के लिए हाल ही में ऑटो टिपर वाहन शुरु किए गए हैं। लेकिन इनके चालक इनका उनका निजी कार्यों में उपयोग कर रहे हैं। उन्होंने बताया कि इन वाहनों का उपयोग निजी कामों में किए जाने से कस्बा के सफाई व्यवस्था बाधित हो रही है। लोगों ने कहा कि यदि शीघ्र ही इस समस्या का समाधान नहीं किया गया तो आंदोलन किया जाएगा। ज्ञापन में बताया गया है कि गत दिनों भी एक ऑटो टिपर वाहन टैंट का सामान ढोता नजर आया। ज्ञापन में ऑटो टिपर वाहनों की पूरी मॉनीटरिंग कर उनका उपयोग सुनिश्चित किए जाने की मांग की है। इस मौके अनिल गर्ग, पवन सहगल, मुकेश गर्ग, बबलू सोनी, कृष्ण कुमार आदि मौजूद रहे।
hin_Deva hin_Deva bho_Deva hin_Deva